CELEX: 32016R1845
Language: sl
Date: 2016-10-18 00:00:00
Title: Izvedbena uredba Komisije (EU) 2016/1845 z dne 18. oktobra 2016 o določitvi koeficienta dodelitve, ki se bo uporabil za zahtevke za pomoč za zmanjšanje proizvodnje mleka na podlagi Delegirane uredbe (EU) 2016/1612

19.10.2016   
            
            
               SL
            
            
               Uradni list Evropske unije
            
            
               L 282/42
            
         IZVEDBENA UREDBA KOMISIJE (EU) 2016/1845
   z dne 18. oktobra 2016
   o določitvi koeficienta dodelitve, ki se bo uporabil za zahtevke za pomoč za zmanjšanje proizvodnje mleka na podlagi Delegirane uredbe (EU) 2016/1612
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1),
   ob upoštevanju Delegirane uredbe Komisije (EU) 2016/1612 z dne 8. septembra 2016 o zagotavljanju pomoči za zmanjšanje proizvodnje mleka (2) in zlasti člena 4(2) Uredbe,
   ob upoštevanju naslednjega:
   
               (1)
            
            
               Delegirana uredba (EU) 2016/1612 predvideva pomoč proizvajalcem mleka, ki se zavežejo, da bodo zmanjšali dobavo kravjega mleka v obdobju treh mesecev. Ta pomoč se izplača na podlagi zahtevkov za pomoč. Če skupna količina, ki jo zajemajo sporočeni dopustni in verodostojni zahtevki za pomoč, presega največjo skupno količino iz člena 1(1) navedene uredbe, morajo države članice koeficient dodelitve uporabiti za količine iz posameznih zahtevkov za pomoč.
            
         
               (2)
            
            
               Količine iz zahtevkov za pomoč, vloženih za obdobje novembra 2016, decembra 2016 in januarja 2017, presegajo največjo skupno količino. Zato je treba določiti koeficient dodelitve.
            
         
               (3)
            
            
               Za hitro izvajanje Delegirane uredbe (EU) 2016/1612 bi morala ta uredba začeti veljati na dan po objavi –
            
         SPREJELA NASLEDNJO UREDBO:
   Člen 1
   Koeficient dodelitve, ki se uporabi za količine iz zahtevkov za pomoč za zmanjšanje dobave kravjega mleka novembra 2016, decembra 2016 in januarja 2017 v skladu z Delegirano uredbo (EU) 2016/1612, je 0,12462762.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 18. oktobra 2016
      
         
            Za Komisijo
         
         
            V imenu predsednika
         
         Jerzy PLEWA
         
            Generalni direktor za kmetijstvo in razvoj podeželja
         
      
   
   
      (1)  UL L 347, 20.12.2013, str. 671.
   
      (2)  UL L 242, 9.9.2016, str. 4.